În Calendarul ortodox al lunii martie 2024, una dintre cele mai importante sărbători este Buna Vestire, notată cu cruce roșie. Această sărbătoare, cea mai veche dedicată Maicii Domnului, este marcată în fiecare an în luna martie în amintirea momentului în care Arhanghelul Gabriel a anunțat-o pe Fecioara Maria că îl va naște pe Iisus.
Buna Vestire, cunoscută și sub numele popular de "Blagovestenia" are o dată fixă în calendarul creștin ortodox și este considerată cea mai veche dintre sărbătorile dedicate Maicii Domnului.
În tradiția creștină, Buna Vestire marchează momentul în care Sfântul Arhanghel Gavriil a vestit Sfintei Fecioare că va naște Fiul lui Dumnezeu. Este o sărbătoare cu o semnificație profundă, simbolizând începutul marelui mister al Întrupării lui Iisus Hristos.
Această sărbătoare pică mereu cu 9 luni înainte de venirea pe lume a lui Iisus. Conform evangheliei după Luca 1:25, buna Vestire a avut loc în a șasea lună a sarcinii Elisabetei, mama lui Ioan Botezătorul.
Sărbătoarea este mereu celebrată pe aceeași dată: 25 martie. Cu nouă luni înainte de Crăciun.
I se mai spune și ziua cucului pentru că, potrivit tradiției, în această zi, cucul își face auzit cântecul pentru prima dată în an, fiind considerat un vestitor al primăverii. Oamenii obișnuiesc să numere de câte ori cucul își cântă numele, crezând că acest lucru le va dezvălui câți ani mai au de trăit.
În unele zone ale României, există tradiția ca prima persoană care se trezește de dimineață să meargă să ia o oală cu jar, să pună tămâie și să tămâieze întreaga casă. Acest obicei are rolul de a alunga orice influențe malefice și de a proteja locuința și pe cei care locuiesc în ea.
O altă tradiție specifică Bunei Vestiri este aprinderea focurilor în curte, chiar în fața ușilor. Oamenii pun lângă focuri pâine, apă și sare, considerând că îngerii se hrănesc și se încălzesc astfel, protejând casa și locuitorii săi de spiritele rele.
Buna Vestire este una dintre cele mai importante sărbători ale primăverii în calendarul creștin ortodox.
Marcată pe data de 25 martie, această sărbătoare aduce o serie de tradiții și obiceiuri care au rolul de a celebra momentul vestirii bucuriei nașterii lui Iisus Hristos.
Există obiceiul de a număra de câte ori cucul își cântă numele, crezând că acest număr ar dezvălui câți ani mai are omul de trăit. Mai mult decât atât, flăcăii și fetele îl întrebau pe cuc când se vor căsători, iar cântecul acestuia ar putea prevesti o întârziere sau o căsătorie grabnică.
Alte obiceiuri și superstiții populare legate de Buna Vestire includ evitarea certurilor și a supărărilor în această zi, pentru a nu atrage necazuri în anul următor. De asemenea, se crede că ouăle ouate de Buna Vestire nu trebuie păstrate sau consumate, iar dormitul prea mult în această zi ar putea aduce somnolență tot anul.
Sărbătoarea Bunei Vestiri a dat naștere unei bogate moșteniri de tradiții, superstiții și obiceiuri care își găsesc rădăcinile în credința și cultura populară românească.
Aceste tradiții nu sunt doar o parte integrantă a sărbătorii, ci și un mod de a păstra și transmite învățămintele spirituale și valorile unei comunități de-a lungul timpului.